ఇప్పుడొక మాట అనుకుందాం.
నేనెప్పుడూ నీతో అబద్ధమాడను.
నువ్వు నాకెప్పుడూ అబద్ధం చెప్పకూడదు.
సరే.
హార్లన్ ప్రభువా, మీ తమ్ముడి తల నరకడాన్ని మేము రహస్యంగా ఏమీ ఉంచలేదు.
అతని తలను మీకు గౌరవసూచకంగా పంపాం కూడా.
-రాయబారి, నేను క్షమాపణ కోరుతున్నాను. -ఈ సమావేశం వల్ల ఏ లాభమూ లేదు.
ఇక్కడితో ఇది ముగిసినట్టే.
కాపాడండి! మనల్ని మోసం చేశారు.
దీనికి కారణం నువ్వే.
రెన్. కాదు.
నువ్వు నన్ను వాడుకున్నావు.
ఈ హంతకుని మీద పయాన్ గుర్తులున్నాయి.
సిబెత్.
ఈ సమావేశాన్ని, తను యుద్ధం అనివార్యం చేయడానికి వాడుకుంది.
ఆ దాడి...
బాబా వాస్ నాయకత్వంలో జరిగిందనుకుంటా.
కేన్ మహారాణికి కావలసింది యుద్ధమే కదా? నాకు ఆశ్చర్యంగా ఏం అనిపించడం లేదు.
అతి త్వరలోనే...
మీ పర్యటన ఎలా సాగిందేంటి?
...మా అక్క సింహాసనాన్ని కోల్పోతుంది.
శాంతి చర్చలు ఇప్పుడు ముగిసిన అధ్యాయం.
శాంతి సమావేశంలో బృందం, శాంతి ఒప్పందాన్ని కుదర్చలేకపోయినందున,
మన ముందు ఇప్పుడు ఒకటే మార్గముంది.
యుద్ధం.
ఈ క్షణాన్ని గుర్తుంచుకోండి.
పయాన్ సామ్రాజ్యాన్ని స్వర్ణ యుగంలోకి నడిపించడంలో మహారాణికి అండగా
ఉన్న వ్యక్తులుగా మీ పేర్లు చరిత్రలో
సువర్ణాక్షరాలతో లిఖించబడతాయి.
ఆమె అబద్ధమాడుతోంది. ఎవరోకరు ఆమెని ఆపాలి.
ఇది సరైన సమయం కాదు.
హార్లన్ ప్రభువా, ప్రతినిధులందరూ సంతకం చేసేశారా?
చేశారు.
ప్రతినిధులందరి ముళ్లూ జత చేయబడ్డాయి.
అయితే, దొరసానులారా, ప్రభువులారా,
మనమిప్పుడు యుద్ధం ముంగిట ఉన్నాం.
వెంటనే మీ కెప్టెన్లను నా మాంత్రికాంతకుల జనరల్ కి రిపోర్ట్ చేయమని అడగండి,
ఆయన వాళ్ళకి కార్యచరణను తెలుపుతారు.
ఈ కౌన్సిల్ దృష్టికి తీసుకురావలసిన విషయం మరొకటి ఉంది.
యువరాణి మాగ్రా, ఎప్పుడూ మీరు ఏదోకటి చెప్తూనే ఉంటారు కదా? ఇప్పుడు ఏంటి?
ఇది మాంత్రికాంతకులకు సంబంధించినది.
ఏంటో చెప్పండి.
వాళ్లు మీ పక్షాన పోరాడరు.
నా మాంత్రికాంతకులు, నా ఏలుబడి అంతటా నా మాట విన్నారు, ఇప్పుడు కూడా వింటారు.
వాళ్లు నా సైనికులు.
కాదు.
వాళ్లు నా సైనికులు.
టమాక్టీ జూన్?
మీరు నన్ను ఇంకా మర్చిపోనందుకు నాకు ఆనందంగా ఉంది.
మీరు బతికే ఉన్నారు! హమ్మయ్య.
నేనెన్ని అనుభవించానో మీకు తెలీనే తెలీదు.
మీరు అబద్ధాలాడాలనుకుంటే, నిజాలు తెలిసిన వారిని సమాధి చేశారని నిర్ధారించుకోవాలి.
-అబద్ధాలా? -కంజువాని మీరే ధ్వంసం చేశారు.
అతను అబద్ధమాడుతున్నాడు!
అతడిని బందించండి.
అతడిని బంధించమని అన్నాను!
ఇప్పుడు వాళ్ళు మీకు కట్టుబడి లేరు.
-అటెన్షన్! -అటెన్షన్! అటెన్షన్!
అటెన్షన్! అటెన్షన్! అటెన్షన్! అటెన్షన్!
మీ ప్రజలను మీరే చంపారు...
వారి కుటుంబాలను ఊచకోత కోశారు.
నా కుటుంబాన్ని కూడా.
మీరు నన్ను కూడా హత్య చేయాలని చూశారు.
ఇవి చాలా తీవ్రమైన ఆరోపణలు, జనరల్.
ఇవి ఆరోపణలు కాదు. నిజాలు.
కెప్టెన్ గోసెట్, నేను కూడా మీలాగే,
సింహాసనానికే నా జీవితాన్ని అంకితం చేశాను.
కానీ ఈ మహారాణి...
ఈ మహిళ...
ఈమె,
మహా పాపిష్ఠిది.
అతను చెప్పేవన్నీ అబద్దాలే!
మాగ్రా, అతను అబద్దాలు చెప్తున్నాడని అందరికీ చెప్పు.
ఆయన చెప్పేది నిజమే.
మీ ప్రజలను మీరు మోసం చేశారు, ఇకపై అలా చేయలేరు.
ఈ కౌన్సిల్ ఒక నిర్ణయం తీసుకోవాలి.
ఇప్పుడు యుద్ధం తప్పదు.
కానీ మనం ఈ అబద్ధాలాడే హంతకురాలి సారథ్యంలో ముందుకు సాగాలా...
లేదా నిజమైన మహారాణి...
మాగ్రా సారథ్యంలో ముందుకు సాగాలా?
ఇది తిరుగుబాటా?
నాకు ఇప్పుడు అర్థమైంది.
మన రాజ్యం క్లిష్ట పరిస్థితుల్లో ఉన్నప్పుడు,
నా చెల్లి నయవంచనతో, అబద్ధాలతో సింహాసనాన్ని చేజిక్కించుకోవాలని చూస్తోంది.
కానీ ఈ కొద్ది మంది మాంత్రికాంతకుల కన్నా నా సైన్యం చాలా పెద్దదని తను మర్చిపోయింది.
కెప్టెన్ గోసెట్, ఈ రాజద్రోహులను బంధించండి.
సరే...
లేదు.
పెన్సా సైన్యం, మహారాణి మాగ్రా పక్షాన నిలుస్తోంది.
మీ మహారాణి తను కాదు!
ఆ విషయంలో మన అభిప్రాయ భేదాలను పక్కకు పెడదామా?
టమాక్టీ జూన్ చేసిన ఆరోపణలు నిజమని నేను నిరూపించగలను.
కంజువా విధ్వంసకాండ ఆమె పనేనని సాక్ష్యం చెప్పగల వ్యక్తులు
నా దగ్గర ఉన్నారు.
మహారాణి కానీ ఇంకెవరైనా కానీ,
రాజద్రోహం, ఇంకా హత్య మరణ శిక్షార్హమైనవి.
ఒక్క నిమిషం, ఒక్క నిమిషం. నా తరఫున విచారణ జరగాల్సిన అవసరముంది.
మీరు ఎప్పట్నుంచో కోరుకుంటున్న యుద్ధాన్ని ఇప్పుడే మీరు ప్రకటించారు.
మరి యుద్ధ ప్రకటన మీద సంతకం చేయడం ద్వారా,
మీరు అధికారాన్ని న్యాయస్థానల నుండి...
జనరల్స్ కి బదిలి అయ్యేలా చేశారు.
నువ్వు పరిణామాల గురించి జాగ్రత్తగా ఆలోచించావన్నమాట.
అందుకు తగినంత సమయం నాకు ఉండిందిలెండి.
మీ సేవకి ధన్యవాదాలు.
ఆగండి!
ఆమె గర్భవతి.
మేము పెన్సాకి వచ్చిన కొన్నాళ్ళకే సిబెత్ తన బిడ్డని కోల్పోయింది.
ఇది కొత్తగా ఏర్పడినది.
ఇప్పుడిప్పుడే అండం ఏర్పడుతోంది.
నాకు ఆ బిడ్డ ఉనికి బాగా తెలుస్తోంది.
తల్లి చేసిన తప్పులకు ఆ బిడ్డని చంపడం న్యాయం కాదు.
ఆమెని బిడ్డ పుట్టాక చంపవచ్చు. టోడ్.
నువ్వు నన్ను చంపడంలో విఫలమవ్వడం ఇది రెండవసారి, టమాక్టీ జూన్.
-ఈమెని ఇక్కడి నుండి తీసుకెళ్లిపోండి. -జోస్యాన్ని తప్పించుకోలేరు!
ఇప్పటికీ దైవ జ్వాల నా పక్షానే ఉంది.
నా బిడ్డ, తన తల్లిని కాపాడటానికి సరైన సమయానికి కడుపులో పడ్డాడు.
జనులారా, సింహాసనానికి విధేయులుగా ఉండండి!
మీ మహారాణి మళ్లీ సింహాసనం ఎక్కేదాకా ఊరుకోకండి.
మిగిలిన రాజద్రోహులారా, మిమ్మల్ని ముక్కలు ముక్కలుగా నరికేస్తాను.
ఆమెని తన గదిలో బంధించి, కాపలాను కట్టుదిట్టం చేయండి.
ఆమెని అంతఃపురంలోనే ఉంచడం తెలివైన పని కాదు.
పెన్సాలో ఈ చోటుకన్నా సురక్షితమైన చోటు ఇంకేదీ లేదు.
నిశ్శబ్దంగా ఉండండి.
ఆ శబ్దం మీకు వినబడిందా?
వుడ్వేల్ శత్రువుల వశమైంది.
మనం ఎటువంటి నష్టం లేకుండానే వుడ్వేల్ ని వశం చేసుకున్నాం.
నీ చూపు పుణ్యమా అని, వాళ్లు అంచనా వేసిన దాని కన్నా చాలా ముందే మనం రాగలిగాం.
అయినా కానీ వాళ్ళు హెచ్చరికను పంపగలిగారు.
మనం వస్తున్నామని పెన్సాకు తెలుసు.
అది తెలిసినా కానీ, మన అశేష సైనిక బలాన్ని ఎదుర్కొనేంత శక్తి వాళ్ళకి లేదు.
మనం ఎంత వేగంగా గెలిచామో అని కౌన్సిల్ కి తెలియగానే...
వాళ్లు నా వ్యూహానికి ఆమోదం తెలుపుతారు.
అంటే, చూపు గల సైనికులను ఉపయోగించాలనే వ్యూహమా?
జనరల్, దయచేసి, నా గురించి కౌన్సిల్ కి చెప్పకండి.
నీకు సురక్షితమని నాకు అనిపించేదాకా నేను నీ గురించి చెప్పను.
రెన్, నువ్వు నాకు కూతురు లాంటిదానివి,
నేను నిన్ను కాపాడతాను. నీకు మాట ఇస్తున్నాను.
త్రివాంటియన్లు, మనం ఊహించినదాని కన్నా ముందే వుడ్వేల్ కి చేరుకున్నారు.
ఇదే వేగంతో వస్తే, వాళ్ళు అయిదు, ఆరు రోజుల్లో పెన్సాకి వచ్చేస్తారు.
వాళ్ళ సైన్యం ఇంత వేగంగా ఎలా కదలగలుగుతోంది?
వాళ్ల సైన్యాలకు చూపున్న సైనికులు మార్గాన్ని చూపుతున్నారు.
త్రివాంటియన్లు, చూపు ఉన్నవారిని అస్సలు ఉపేక్షించరు.
కమాండర్ జనరల్ వారిని రహస్యంగా చేర్చుకొని శిక్షణ ఇప్పిస్తున్నాడు.
త్రివాంటియన్లు పెన్సాకి చేరుకోగలిగారంటే, మనల్ని ఎవరూ రక్షించలేరు.
అవును. గ్రీన్ హిల్ గ్యాప్. ఆ కోట ఇంకా క్రియాశీలకంగా ఉందా?
క్రియాశీలకంగానే ఉంది. 20 మందితో భద్రతాపరంగా బాగా కట్టుదిట్టంగా ఉంది.
మన సైనిక బలగాలను మనం అక్కడ మోహరిద్దాం.
లేదు. గ్రీన్ హిల్ గ్యాప్, పెన్సాకి కూతవేటు దూరంలోనే ఉంది. చాలా దగ్గర్లో ఉంది.
పైచేయి సాధించడానికి మనకు అనుకూలమైన చోటు అది తప్ప ఇంకోటి లేదు.
అది మనకు ఒక అవకాశాన్ని ఇస్తుంది.
త్రివాంటియన్ల సైన్యం ఎంత పెద్దదో ఏమైనా తెలిసిందా?
వాళ్ళ సైన్యం ఎక్కువగా పశ్చిమాన మోహరించబడి ఉంది.
వాళ్లు 250 మంది ఉండవచ్చని గుఢచారుల అంచనా. వారి మొత్తం సైన్యంతో పోలిస్తే అది తక్కువే.
అలా అయినా, మన కంటే ఎక్కువే.
అందుబాటులో ఉన్న ప్రతీ సైనికుడు, ఇంకా సైనిక సామగ్రి అంతా
రెండ్రోజులలో గ్రీన్ హిల్ గ్యాప్ లో ఉండాలి.
కెప్టెన్ గోసెట్, మీ సైనికులను సిద్ధం చేయండి.
మనం రేపు సూర్యోదయం అవ్వగానే బయలుదేరుతున్నాం.
లేదు. ఆలోచించు, మాగ్రా.
వాళ్ల వద్ద నిజంగానే చూపుగల సైనికులు ఉంటే, అది మనకి మరింత ప్రమాదకరం కాగలదు.
మీ దగ్గర కూడా చూపుగల సైనికులు ఉంటారు.
-లేదు. -మేము కూడా బయలుదేరుతాం.
మీరు సైనికులు కాదు.
లేదు, మేము మహారాణి పిల్లలం. ఈ పోరులో మేము కూడా భాగస్వాములం.
మీ నాన్న చెప్పింది నిజమే. నీకూ, నీ సోదరికీ శిక్షణ లేదు.
చూపున్నంత మాత్రాన మీరు యుద్ధం చేయలేరు.
-నాకు కుటుంబ వ్యవహారాల్లో దూరాలని లేదు... -అయితే, దూరవద్దు.
కానీ మనం ఎదుర్కోబోయేది చాలా పెద్ద సైన్యమని నువ్వే చాలాసార్లు అన్నావు కదా.
ఈ యుద్ధంలో మనకి పనికి వచ్చేది ఏదైనా కానీ, దాన్ని మనం వదులుకోకూడదు.
రణరంగంలో చూపు ఉండటం వలన పెద్ద ప్రయోజనమేమీ ఉండదు.
ఆ విషయాన్ని నా పిల్లల విషయంలో నేను స్వయంగా గమనించాను,
సాధారణంగా చూస్తే, వారి చూపు వారిని తప్పుదోవ పట్టిస్తుంది.
ఈ చూపున్న సైనికుల వల్ల ఇడో సైన్యానికి ఒక తప్పుడు విశ్వాసం ఏర్పడుతుంది.
అదే తప్పుడు విశ్వాసాన్ని మనం మన సైనికులకు ఇవ్వనక్కర్లేదు.
వారిని ఉపయోగించడానికి ఇడో ఒక వ్యవస్థని రూపొందించాడు.
దానికి నేనే ప్రత్యక్ష సాక్షిని.
నాన్నా, నువ్వు గొప్ప యోధుడివే కావచ్చు...
కానీ నిజమేమిటంటే, మేము చేయగల కొన్ని పనులను, నువ్వు చేయలేవు.
అదే విషయం జెర్లామరెల్ నాకు, వాడి కళ్లను పీకేసే ముందు చెప్పాడు.
ఈ పోరు నుండి మీరు మమ్మల్ని రక్షించలేరు.
ఇది పోరు కాదు.
ఇది ఊచకోత, అందులో నా పిల్లలను నేను భాగం కానివ్వను!
-నేను భాగం అవుతాను. -నేను కూడా.
మాగ్రా.
-మన పిల్లలను మన యుద్ధానికి పంపకూడదు. -వాళ్లని నేను ఆపలేను.
వాళ్ల క్షేమం కోసం నువ్వు రాణివయ్యావని చెప్పావు. ఇప్పుడు ఇలా ఎలా చేస్తావు?
వారిని యుద్ధానికి పంపడం నాకు మాత్రం ఇష్టం అనుకున్నావా?
నా మాట నమ్ము, నాకు వారిని బంధించాలనే ఉంది.
అయితే ఆ పనే చేయ్. వారిని బలవంతంగా ఇక్కడే ఉంచుదాం.
హనీవా, కొఫూన్లు ఇప్పుడు చిన్న పిల్లలు కాదు.
వాళ్ళు ఎదిగారు, ఇప్పుడు వాళ్ళకంటూ కొన్ని అభిప్రాయాలూ, ఆలోచనలూ ఉంటాయి.
ఒకానొక సమయంలో, అంటే అది చాలా కాలం క్రితం కూడా కాదు,
మన నలుగురమే మన ప్రపంచంగా జీవించాం.
మనకి వీటన్నింటి అవసరం ఎప్పుడూ ఏర్పడలేదు.
మనందరం విడిపోయాక,
మళ్లీ నీ కుటుంబాన్ని నువ్వు చూడలేవేమో అనే ఆలోచన నీకు వచ్చుండవచ్చు.
ఇప్పుడు నీ కుటుంబం నీ కనుల ముందే ఉండింది.
మనం మన పిల్లలను తీసుకెళ్లిపోదాం.
మళ్లీ ఒక కుటుంబంగా కలిసి జీవిద్దాం. ఇది మనకు సంబంధించిన యుద్ధం కాదు.
దయచేసి అలా అనడం ఆపు.
ఇది మీ అక్క మొదలుపెట్టిన యుద్ధం!
లేదు. మనందరం ఎంచుకొన్న ఎంపికలు ఈ రోజు మనల్ని ఈ స్థితికి తీసుకువచ్చాయి.
ఇప్పుడు మన ముంగిట యుద్ధం ఉంది, దాన్ని మనం ఎదుర్కోక తప్పదు.
నువ్వు యుద్ధంలో ఇంతకు ముందు పాల్గొన్నట్టుగా తేలిగ్గా మాట్లాడుతున్నావు.
నీ పిల్లలను నువ్వు ఎంతటి నరకంలోకి పంపుతున్నావో నీకు అస్సలు తెలీనే తెలీదు.
-నేనేమీ వారిని నరకంలోకి... -వాళ్ళ మరణాలకి నువ్వే కారణం అవుతావు.
ఈ యుద్ధాన్ని ఆపడానికి, నేను చేయని ప్రయత్నమంటూ ఏదీ లేదు.
కానీ ఇప్పుడు ఈ యుద్ధం గెలవడం తప్ప నాకు మరో దారి లేదు.
నువ్వు గెలవలేవు.
ఎక్కడికి వెళ్తున్నావు?
నీ మిగతా కుటుంబ సభ్యులతో పాటు నేను కూడా యుద్ధానికి వెళ్తున్నాను.
ఎంత ఉందో లెక్క పెట్టుకుంటావా?
ఇంతకు ముందు ఎప్పుడూ నువ్వు తక్కువ ఇవ్వలేదు.
నువ్వు కూడా ఎప్పుడూ అప్పగించిన పనిలో విఫలమవ్వలేదు.
చెల్లింపు నా చేతికి అందాక, ఒప్పందం ఖాయమైనట్టే.
నీ అంగీకారాన్ని తెలుపు.
ప్రతీసారి ఇది మనం అనుకోవాలంటావా?
నీ అంగీకారాన్ని తెలుపు.
నేను అంగీకరిస్తున్నాను.
ఈ ఒప్పందం ఎట్టి పరిస్థితుల్లో రద్దు కాబోదు. నీ అంగీకారాన్ని తెలుపు.
నేను అంగీకరిస్తున్నాను.
ఇక పని పూర్తి చేయ్.
అటూ ఇటూ తిరగకపోతే, నా దగ్గరకు రావచ్చు కదా?
ఇప్పుడే ఒకతను వెళ్లాడు కదా, అతను ఎవరు?
అతని గురించి తెలియకపోవడమే నీకు మంచిది.
బాబా?
నువ్వు ఇక్కడే ఉన్నావని నాకు తెలుసు.
మనిద్దరమూ ఒక్కటయ్యాము, కొఫూన్. నిద్రలో కూడా నీ వాసనని నేను గుర్తించగలను.
ఎందుకంత ఆనందంగా ఉన్నారు?
ఎందుకు ఆనందంగా ఉండదు?
నాలో విశ్వాసం మళ్లీ చిగురించింది.
జోస్యం నిజమవుతుంది.
నీకు అర్థమవుతోందా? దైవ జ్వాల లీలలో నీకు కూడా పవిత్రమైన భాగముంది.
బిడ్డ...
దానికి తండ్రి నేనేనా?
ప్రతీ తండ్రికీ ఎలా అయితే తెలుస్తుందో...
-నీకు కూడా అలాగే తెలిసింది. -లేదు. మీరు నన్ను వాడుకున్నారు.
నువ్వేమీ ఇబ్బంది పడుతున్నట్టు నాకనిపించలేదే.
వద్దు. ఆపండి!
ఏం చేస్తున్నారు?
ఏంటిది?
వెంటనే దీనికి ముగింపు పలుకు.
నీకు కావలసింది అదే అయితే.
నీ పీడకలను నీ చేతులతోనే నువ్వు అంతమొందించవచ్చు.
నీతో అబద్ధమాడనని నేను నీకు మాట ఇచ్చాను, కొఫూన్.
కాబట్టి నీకు నిజం చెప్తున్నాను.
నువ్వింకా చిన్న పిల్లాడివే అని నువ్వు అనుకుంటున్నావు...
ఆ ఆలోచన నిన్ను బలహీనుడిని చేస్తుంది.
నువ్వు స్థైర్యాన్ని కూడదీసుకోవలసిన సమయం ఆసన్నమైంది.
నా కడుపులో పెరుగుతోంది నీ బిడ్డే, అది నువ్వు అమోదించాలి కూడా.
అది నీకెంత సిగ్గుచేటుగా అనిపించినా నువ్వు ఆమోదించక తప్పదు,
ఎందుకంటే, అది కేవలం నీ బిడ్డ మాత్రమే కాదు, నా బిడ్డ కూడా.
ఈ బిడ్డ, పయా భవిష్యత్తుకు చాలా ముఖ్యం.
-మీరేం మాట్లాడుతున్నారు? -జెర్లామరెల్ కి అర్థమయ్యేలా చెప్పి చూశా,
కానీ తనకి చూపు ఉంది కనుక తనకి ఎవరూ అక్కర్లేదని అనుకున్నాడు.
అతను దూరంగా వెళ్లిపోయి, ఒక సొంత ప్రపంచాన్ని నిర్మించగలడనుకున్నాడు.
ఈ ప్రపంచం ఇంకా చూపులేని వారి ఆధీనంలోనే ఉంది.
కేవలం దైవం చేత నియమించబడిన మహారాణి అయిన నేనే, ఈ అంధకారానికి తెర దించి,
వెలుతురు నిండిన సరికొత్త భవిష్యత్తుకు నాంది పలికేలా చేయగలను.
మీరు ఇప్పుడు మహారాణి కాదు.
నేను మహారాణినే.
అంతా సర్దుకుంటుందిలే. అది దైవాభీష్టం.
కంజువా ప్రజలను చంపమని కూడా మీకు దేవుడే చెప్పాడా?
కంజువాని నాశనం చేయడం వల్లనే నేను ఇక్కడికి రాగలిగాను.
నువ్వు పరిచయం అయ్యావు. మనకి బిడ్డ పుట్టబోతోంది.
బిడ్డ పుట్టిన మరుక్షణం మిమ్మల్ని చంపేస్తారు.
మీ బిడ్డ అనాథ అయిపోతుంది.
లేదు. అతను రాకుమారుని కొడుకు.
నేను తండ్రిని కాదు.
వాడిని నువ్వు వదిలేస్తే, నీకూ జెర్లామరెల్ కి తేడా ఏమీ ఉండదు.
నిజం చెప్పేయ్, కొఫూన్.
వాడిది నీ రక్తమే.
యుద్ధంలో నువ్వు చనిపోతే, నీతో పాటే నిజం కూడా చచ్చిపోతుంది.
వాళ్ళకి చెప్పేయ్!
ఒక మగాడిలా ప్రవర్తించు!
మహారాణి.
స్వయంగా మహారాణే కదనరంగంలోకి అడుగు పెడుతుందనే పుకార్లను నేను విన్నాను.
నువ్వు నన్ను ఆపాలనుకుంటున్నావా?
నేను మీ గురించి అస్సలు ఆలోచించడం లేదు.
మిమ్మల్ని కాపాడే ప్రయత్నంలో చనిపోయే సైనికుల గురించి నేను ఆలోచిస్తున్నాను.
నన్నెవరూ కాపాడాల్సిన అవసరం లేదు.
మహారాణి, తాను వస్తుందని ప్రకటించకపోతే అప్పుడు పెద్ద ప్రయోజనం ఉండదు.
ఒకవేళ ప్రకటించినట్లయితే, ఆమె సైన్యమంతా యుద్ధం గెలవడం మీద కన్నా
ఆమె భద్రత మీదనే ఎక్కువ శ్రద్ధ పెడుతుంది.
ఆమె రావడం వల్ల లాభం కన్నా నష్టమే ఎక్కువ.
నువ్వు నన్ను ఏం కోరుతున్నావో నీకు తెలుస్తోందా?
నేనేమీ కోరడం లేదు.
నేను మా అక్కలాంటిదాన్ని కాదు.
నేను నా మనుషులను, నా కుటుంబాన్ని యుద్ధానికి పంపి,
ఇంట్లో నిశ్చింతగా కూర్చొనుండలేను.
అలా ఒక తల్లి ప్రవర్తిస్తుంది, మహారాణి కాదు.
భావోద్వేగభరితమైన చర్య, ఆచరణాత్మక చర్య కాదు.
నా కర్తవ్యం, ఈ యుద్ధాన్ని గెలిపించడం.
నా యుద్ధ ప్రణాళిక విషయంలో నేను రాజీ పడలేను.
అలా మీరు చేసినా నేను అంగీకరించలేను.
భావోద్వేగభరితమైనదా?
అయితే నన్నేం చేయమంటావు?
మీరు...
ఒక మంచి నాయకురాలు ఏదైతే చేస్తుందో, అదే మీరు కూడా చేయాలి.
మీ సైనికులను దీవించండి, వారిలో స్ఫూర్తిని నింపండి.
మేము విచార వదనాలతో తిరిగి రావలసి వస్తే, మీరు మాకు ఊరట ఇవ్వండి.
నువ్వు నిజంగానే అంటున్నావు.
ఎప్పుడైనా నేను తమాషాగా మాట్లాడానంటారా?
నువ్వు మాతో యుద్ధంలో పాల్గొంటున్నావని అర్థమైంది.
ఇది మామూలు దైవెముకలా అనిపించడం లేదే. నేను చూడవచ్చా?
బరువుగా ఉంది.
ఉపయోగించడానికి అనువుగా లేదు.
అవును, చిన్న చేతులున్న వారికి కష్టమే.
మిత్ర పక్షాలూ, శత్రు పక్షాలూ భలే గమ్మత్తుగా ఉన్నాయి కదా.
నువ్వు నీ మునుపటి శత్రువుతో, నీ మునుపటి రాజ్యంపై యుద్ధం చేస్తున్నావు.
నేను నా కుటుంబం కోసం యుద్ధం చేస్తున్నాను, సింహాసనం కోసం కాదు.
సింహాసనమంటే నీ భార్యే కదా. కాబట్టి రెంటికీ తేడా ఏముంది?
నేను అర్థం చేసుకోగలను.
నాకు కూడా ఒకప్పుడు భార్య ఉండేది.
పిల్లలు కూడా ఉండేవారు.
కంజువా.
అవును. కంజువా.
నీకు జరిగిన నష్టానికి చింతిస్తున్నాను.
నువ్వు నీ కుటుంబం కోసం ఎన్నో ఏళ్లు పోరాడుతూ గడిపావు.
నేను పోరాడుతూ గడిపి నా కుటుంబాన్ని పోగొట్టుకున్నాను.
ఈ విషయంలో, నీకైనా అదృష్టం వరించాలని కోరుకుంటున్నాను.
మనకీ, విజయానికీ నడుమ నా సొంత తమ్ముడు ఉన్నాడు.
ఫలితం ఏదైనా కానీ, నాకు గెలుపు లేదు.
నష్టమంటూ జరగని యుద్ధాన్ని...
నేను ఇప్పటిదాకా చూడలేదు.
మనం గెలవలేమని నీకు తెలుసు.
వాళ్ళు మెరుగైన శిక్షణ పొందినవారు. వాళ్ళ వద్ద మెరుగైన ఆయుధాలు ఉన్నాయి.
మన సైనికులు ఎలాగూ తక్కువ మందే కదా.
నువ్వూ, నేనూ సైనికులం.
ఓటమి తప్పదని తెలిసినా కూడా మనం పోరాటాన్ని ఆపం.
మనకీ, ఇతరులకీ ఉన్న తేడా అదే.
నేను సైనికుడిని కాదు.
నేను బరిలోకి గెలవాలనే దిగతాను.
-మహారాణి -కెప్టెన్.
మీ సందేశాల కోసం దూతలు సిద్ధంగా ఉన్నారు.
ధన్యవాదాలు.
నేను మొదలుపెట్టని యుద్ధానికి నా సైనికులను నేనెలా పంపగలను?
-నువ్వు నా సలహా ఆడుగుతున్నావా? -అవును.
అద్భుతం.
నా దగ్గర ఇవ్వడానికేమీ లేదు, కానీ నన్ను అడిగినందుకు ధన్యవాదాలు.
ఇలా చూడు.
నువ్వు ఏలడానికే పుట్టావు.
నీకు సరైన మాటలు వాటంతట అవే వచ్చేస్తాయి, అందులో నాకు సందేహం లేదు.
-హార్లన్. -మహారాణి సిద్ధంగా ఉంది.
అలాగే, సర్.
మహారాణి గారు విచ్చేస్తున్నారు.
చార్లెట్.
మళ్లీ నిన్ను ఇలా దొంగచాటుగా వెళ్లనిస్తాను అనుకున్నావా?
కంపాస్ వాళ్ళు, యుద్ధాలకి, రాజకీయాలకు దూరంగా ఉంటారనుకున్నానే.
అది నిజమే.
నిన్ను ప్రాణాలతో క్షేమంగా తీసుకురావడమే నా కర్తవ్యం.
దానికి త్రివాంటియన్ సైనికులను ఊచకోత కోయాల్సి వస్తే, దానికి నేనేం చేయలేను.
-హేయ్, కొఫూన్. -హనీవా.
పయాన్ పౌరులారా.
మా అక్క, మన రాజ్యాన్ని పెను ప్రమాదంలోకి నెట్టింది.
తన వంచన వల్ల, అబద్ధాల వల్ల
ఇప్పుడు మనం త్రివాంటియన్ సైన్యంతో తలపడాల్సి వస్తుంది.
దీన్ని నేనేమీ కాదనను.
ఇక మీకు నేనేమీ అబద్ధాలు చెప్పలేను.
ఈ మహారాణి నుండి, మీకు కేవలం నిజమే తెలపబడుతుంది.
ఆ నిజమేమిటంటే...
మనం మన కన్నా చాలా బలమైన శత్రువును ఎదుర్కొంటున్నాం.
వాళ్ళ దగ్గర సైనికులు ఎక్కువ మంది ఉన్నారు.
వాళ్ళ దగ్గర మంచి ఆయుధాలున్నాయి, వాళ్లు మెరుగైన శిక్షణను పొందినవారు.
కాబట్టి మీకు భయంగా ఉంటే...
ఆ భయం మీకు మాత్రమే ఉందని, నాకు లేదని అనుకోకండి.
నాకు పిల్లలు, భర్త ఉన్నారు, మా అక్కకు ఇవేమీ లేవు.
నాకు కూడా చాలా భయంగా ఉంది.
చాలా ఏళ్ళ పాటు, నేను కొండలలో ఆల్కెన్నీ తెగ వాళ్ళ మధ్య జీవించాను,
అక్కడ కుటుంబం, మా తెగ తప్ప ఇంకేదీ మాకు ఎక్కువ కాదు,
ప్రతీ ప్రాణీ మాకు విలువైనదే.
ఇప్పుడు నేను ఈ వాక్కులను ఒక మహారాణిగా చెప్పడం లేదు,
ఒక తల్లిగా, ఒక భార్యగా చెప్తున్నాను.
మిమ్మల్ని కూడా ఇప్పుడు నేను యోధుల్లా చూడటం లేదు,
భర్తలుగా, భార్యలుగా, కోడుకులుగా, కూతుళ్లుగా చూస్తున్నాను.
మనందరమూ భయపడుతున్నాం.
ఇది విఫలమైతే మనం చాలా నష్టపోతాం.
కాబట్టి ఈ క్షణాన...
ఓ సానుకూల విషయం చెప్పి మీకు ఊరట కలిగిస్తాను.
త్రివాంటియన్ దురాక్రమణలను మనం తరతరాల నుండి
ఎదుర్కొంటూనే ఉన్నా కానీ...
ఒక్కసారి కూడా వాళ్ళు మనల్ని ఏమీ చేయలేకపోయారు.
త్రివాంటియన్ మనుషులు మన నేలపై కాలు మోపలేకపోయారు, ఇకపై మోపలేరు కూడా!
ఎన్ని ఆయుధాలను అయినా వాడనివ్వండి, ఎన్నింటిని అయినా తగులబెట్టనివ్వండి,
ఏం చేసినా కానీ, మన కుటుంబాల నేల, మన పూర్వీకుల నేల అయిన
ఈ నేల నుండి మనల్ని వాళ్లు వేరు చేయలేరు.
మన భవిష్యత్తు, మన గతం కన్నా బాగుండాలని కోరుకుంటున్నాను.
విద్వేషాలకు, దురాచారాలకు దూరంగా ఉండే, అలాగే
దురాక్రమణలకు పాల్పడే రాజ్యాల నుండి సురక్షితంగా ఉండే నేలపై
మనం, అలాగే మన కుటుంబాలు సుఖ సంతోషాలతో వర్థిల్లగలగాలి.
అదే భవిష్యత్తు కోసం ఇవాళ మనం పోరాడుతున్నాం.
కాబట్టి నా తోటి పయాన్లారా...
పయా రాజ్యపు ధైర్యవంతమైన పౌరులారా...
మెరుపు వేగంతో దూసుకుపోండి.
ధైర్యంగా పోరాడండి.
ఒక్క విషయం మాత్రం శత్రువులకు స్పష్టంగా తెలియజేయండి,
వాళ్ళ రక్తం మన నేల మీద చిందవచ్చుగాక,
కానీ ఈ నేల ఇప్పటికైనా, ఇంకెప్పటికైనా
కేవలం పయాన్ నేల మాత్రమే!
-అటెన్షన్! -అటెన్షన్!
ప్యారిస్.
ఇక్కడున్నా, బాబా వాస్, నీ పక్కనే ఉన్నా.
నువ్వు మళ్లీ ఇడోతో తలపడాల్సి వస్తుంది.
నా తమ్ముడిని నేను చంపలేను.
అయితే, వాడు నిన్ను చంపేస్తాడు.
కావచ్చు.
దానితో నీకు విముక్తి లభిస్తుందని అనుకుంటున్నావా?
బుర్ర వాడురా, బండోడా.
నీ పిల్లల గురించి ఆలోచించు. వాడి బారి నుండి వాళ్ళనెవరు కాపాడతారు?
-నువ్వు కాపాడతావు. -పిచ్చోడిలా మాట్లాడకు, బాబా.
ఇప్పటిదాకా నీ ఋణాన్ని సరిగ్గా తీర్చుకోలేకపోయాను.
దేనికి ఋణపడ్డావు?
అన్నింటికీ.
మొత్తానికి.
నీ పిల్లలకు ఏం కాకుండా తీసుకురా, అలా చేసి ఋణం తీర్చుకో.
సరే.
కానీ నువ్వు నాకొక పని చేసి పెట్టాలి.
అమ్మా.
నా బంగారు కొండలారా.
మిమ్మల్ని కూడా నాతో ఇక్కడే ఉండమని మీకు నచ్చజెప్పగలిగేంత శక్తి నాకుంటే బాగుండు.
యుద్ధానికి భయపడి దాక్కుంటే అసలు మేము యువరాణి, యువరాజులం అవుతామా?
ఈ మార్గాన్ని ఎంచుకుంది నేను, మీరు కాదు.
మేము ఇప్పుడు ఎంచుకుంటున్నాం.
ఒకరినొకరు జాగ్రత్తగా చూసుకోండి.
-తప్పకుండా. -తప్పకుండా.
మాటిస్తున్నాం.
ఇక బయలుదేరండి.
మాగ్రా.
బాబా.
మళ్లీ తిరిగి రా.
మన కుటుంబంతో పాటు.
తప్పకుండా.
టోడ్!
ఇక్కడున్నా, ప్యారిస్.
నీకు ఇక్కడి రక్షణ బాధ్యతను అప్పగించారని విన్నాను.
ఇంత హోదా, నేర్పు ఉండి కంచెలు ఏర్పాటు చేస్తున్నాను.
నేను కదనరంగంలో ఉండాల్సిన వాడిని.
నువ్వింత బాధపడతావని తెలిసి ఉంటే,
ఈ పనిని నీకు అప్పగించమని రాణిని అడిగి ఉండేదాన్ని కాదు.
ఏమంటున్నావు నువ్వు?
నేను ఒక చోటికి వెళ్లాలి. నువ్వు కూడా నాతో వస్తావని అనుకున్నాను.
ఇంతకీ ఎక్కడికి వెళ్తున్నామేంటి?
దార్లో చెప్తానులే.
నా కోసం ఒక గుర్రాన్ని సిద్ధం చేయ్.
ఒక మంచి గుర్రాన్ని. నీ గుర్రాన్ని!
మనం వెంటనే బయలుదేరాలి.
అది విమానం.
అవును.
అలాంటి లోహపు గొట్టాంలో ఆకాశం నుండి కిందికి పడిపోవడం ఎంత భయాన్ని కలిగించి ఉంటుందో.
అసలు వాళ్ళు ఆకాశంలోకి వెళ్ళాల్సిన అవసరమే లేదేమో.
ఈ జీను గట్టిగా ఉంది.
ఎప్పుడైనా జీనుకు చమురు పెట్టావా అసలు?
అప్పుడప్పుడూ "ధన్యవాదాలు" చెప్తే సరిపోతుంది.
చికాకుగా ఉన్నట్టున్నావే.
మామూలుగా నేను యుద్ధం వైపుకు వెళ్ళేవాడిని, ఇప్పుడు వ్యతిరేక దిశలో వెళ్తున్నాను.
ఈ యుద్ధం, కేవలం ఈ యుద్ధానికే పరిమతమయ్యేది కాదు.
మనం ఈ యుద్ధంలో ఓడిపోతే ఇక మరో యుద్ధానికి అవకాశమెక్కడిది.
ఇది త్రివాంటెస్, పయాలకు సంబంధించిన యుద్ధం కాదు.
ప్రపంచం మారబోతోంది, టోడ్.
చూపు తిరిగి వస్తుంది.
ఈ యుద్ధం అందుకు జరుగుతోంది,
ఆ విషయం యుద్ధం చేసేవాళ్లకి కూడా తెలీదు.
నాకు అర్థమైందల్లా, మన కొత్త మహారాణి,
మన నమ్మకాలని మర్చిపొమ్మనడమే కాదు, వాటిపై యుద్ధం చేయమని
మనకి చెప్తోంది.
మాగ్రా, కేవలం కేన్ వంశస్థురాలు మాత్రమే కాదు.
తను హనీవా, కొఫూన్లకు అమ్మ. మన భవిష్యత్తు వాళ్ల చేతుల్లోనే ఉంది.
ఆ భవిష్యత్తును నువ్వు కల కన్నావా?
నేను అనేక భవిష్యత్తులను కల కన్నాను.
మరి అవి దేని మీద ఆధారపడున్నాయి?
మనిద్దరం ఈ ప్రయాణాన్ని క్షేమంగా చేయడం వంటి చిన్నచిన్న విషయాల మీద.
ఇదంతా అస్సలు అర్థవంతంగానే లేదు.
మరైతే నువ్వు ఎందుకు వచ్చావు?
నువ్వు రమన్నావు కాబట్టి వచ్చాను.
మనం రాత్రికి ఇక్కడే బస చేయాలి.
ఇంకా వెలుతురు బాగానే ఉంది. మనం ఇంకాస్త ప్రయాణం చేయాలి.
లేదు. నాకు నా కారణాలు ఉన్నాయి.
ఇక్కడే బస చేయాలి.
నువ్వు నా పక్కన పడుకోవాలి.
ఏమన్నావు?
మనం కలిసి పడుకుంటే, ఇద్దరికీ వెచ్చగా ఉంటుంది.
నీ వాదనతో ఏకీభవిస్తున్నాను, సైనిక మహాశయా.
నేను హూందాగా వ్యవహరిస్తాను.
అదే నిజమని నాకు అనిపించుంటే, ఇక్కడికి రావాలనుకొని ఉండేదాన్ని కాదు.
ఇక్కడికి ఎవరో వచ్చారు.
ఏదో విషయం నిన్ను కలవరపెడుతోంది. ఏంటది, కొఫూన్?
ఈ ఖండంలోని అత్యంత శక్తివంతమైన సైనిక రాజ్యంతో యుద్ధానికి పోవడం కాకుండానా?
అవును, అది కాకుండా.
ఏం లేదులే. నన్నేదీ కలవరపెట్టడం లేదు.
అబ్బా. నేను శాంతి చర్చల నుండి వచ్చిన తర్వాత, నువ్వు సరిగ్గా మాట్లాడనే లేదు.
అంతా బాగా హడావిడిగా ఉంది కదా.
మన అమ్మ మహారాణి.
నువ్వు యువరాజువి. నేను యువరాణిని...
మనం యుద్ధానికి వెళ్తున్నాం, ఇన్ని జరుగుతున్నా నువ్వు ఏం మాట్లాడటం లేదే?
నువ్వు ఏం చదువుతున్నావు?
ఇది కవితల పుస్తకం. ఇది నాకు త్రివాంటెస్ లో దొరికింది.
త్రివాంటెస్ లో కూడా పుస్తకాలు ఉన్నాయా?
త్రివాంటెస్ లో ఆశ్చర్యపరిచే విషయాలు చాలా ఉన్నాయి.
నాకు ఒక కవిత చదివి వినిపిస్తావా?
నువ్వే చదువుకో.
దయచేసి చదివి వినిపించవా?
"ప్రధాన విలువలకు దూరమవతుండటం వలన మానవునికి, దేవునికి దూరం పెరగసాగింది;
పరిస్థితులు అస్తవ్యస్తంగా తయారవ్వసాగాయి; విలువలకు పట్టు పోయింది;
ప్రపంచంలో అరాచకం రాజ్యమేలసాగింది,
ఎక్కడ చూసినా...
మితిమీరిన హింసే కనబడుతోంది
సత్ప్రవర్తన అడుగింటిపోయింది;
మంచివారికి నమ్మకం పోయింది, అదే సమయంలో చెడువారు
పేట్రేగిపోతున్నారు.
త్వరలో దైవ సందేశం ఒకటి తప్పక అందనుంది;
రెండవ రాకడకు ముహూర్తం ఖరారు కానుంది.
రెండవ రాకడ!
ఆ పదాలు అలా బయటకు వచ్చాయో లేదో
ఈ జనుల తీరు నుండి పుట్టుకొచ్చిన ఒక రాకాసి నా కనులకు కనబడింది:
ఎడారిలోని ఇసుక దిబ్బలలో
సింహం దేహం మరియు మానవ శిరస్సు గల ఆకారం,
కరుణ ఏ మాత్రం లేని కరుకైన చూపుతో,
మెల్లగా ముందుకు కదల సాగింది,
అప్పుడు ఆకాశంలో చక్కర్లు కొడుతున్న రాబందుల నిడలు కనబడసాగాయి.
మళ్లీ అంధకారం అలుముకుంది; కానీ ఈ సారి
రెండు వేల సంవత్సరాల గాఢ నిద్ర
ఒక కుదుపున పీడకలలా మారింది,
ఒక భయానకమైన ప్రాణి,
అది ఏ తరుణం కోసమైతే వేచి ఉందో, అది వచ్చిన వేళ
మరల జన్మ ఎత్తడానికి బెత్లెహెమ్ వైపు అడుగులు వేయసాగింది."
-మాగ్రా, పారిపో! -హార్లన్!
హార్లన్!
త్రివాంటియన్ దరిద్రుల్లారా!
హార్లన్?
మాగ్రా.
నిన్ను కాపాడటానికి ఇక్కడే ఉండినందుకు నాకు సంతృప్తిగా ఉంది.
నీకు గాయం ఎక్కడ తగిలింది?
ఒళ్ళంతా.
-వీళ్ళేనా, ఇంకొందరు కూడా ఉన్నారా? -వీళ్ళే అనుకుంటా.
కాపలాదారులారా!
వద్దు, నువ్వు నాతోనే ఉండు.
నువ్వు అసలు ఆ మాట ఎప్పటికీ అనవేమో అనుకున్నా.
త్రివాంటియన్ల కంటే మనం ముందే వచ్చేశాం. స్థావరం ఏర్పాటు చేయండి!
గ్రీన్ హిల్ గ్యాప్
ఇప్పుడు మన వద్ద 160 మంది సైనికులు ఉన్నారు.
దార్లో వచ్చేటప్పుడు వివిధ ఊరుల నుండి మరో పది మందిని చేర్చుకున్నాం.
ఒకవేళ త్రివాంటియన్లు బలగంలో నిజంగానే 250 మంది ఉంటే మనకి కష్టం.
ఈ స్థావరంలో ఎంత ఎక్కువ మంది ఉన్నా పెద్ద ప్రయోజనం ఉండదు.
ఈ సన్నని గాడుల్లో త్రివాంటియన్లు ఒకేసారి ఎక్కువ మంది పట్టరు,
దానితో వాళ్ళు ఎక్కువ మంది ఉన్నా, వాళ్లకి పైచేయి ఉండదు.
ఇంతకు ముందు మీరు ఇక్కడ యుద్ధం చేశారా?
లేదు.
వాళ్ళు ఇక్కడే ఉన్నారు.
నాన్నా.
వాళ్లు చాలా మంది ఉన్నారు.
అయూరా.
సుమారుగా 350 మంది ఉన్నారు, సర్.
గోసెట్ గూఢచారులు పొరబడ్డారు.
వాళ్ళు వచ్చేశారు.
మనం ఊహించినదాని కన్నా ముందుగానే వచ్చారు.
దాని వల్ల పెద్ద ఉపయోగం లేదు. నీకెవరు కనబడుతున్నారు?
ద్వారం ముందు దగ్గర దగ్గరగా వంద మంది ఉన్నారు.
స్థావరం లోపల ఇంకా ఎక్కువ మంది ఉంటారు.
కెప్టెన్...
నీకేం కనబడుతుందో నేను అడగలేదు.
ఎవరు కనబడుతున్నారు అని అడిగాను.
బాబా వాస్ కనబడుతున్నాడు.
మంచిది.
మనం వీళ్ళతో గాడుల్లో పోరాడుతాం.
అక్కడే మనకి పైచేయి సాధించే అవకాశం ఉంటుంది.
డ్రమ్మర్లారా!
కానీ దాని వలన మనకి విజయం దక్కుతుందా?
లేదు.
కానీ మనం చనిపోయే ముందు, కనీసం వాళ్లని ఎక్కువ మందినైనా చంపవచ్చు.
-లేదు. -ఏం చేస్తున్నావు?
చార్లెట్.
దీన్ని ఎవరోకరు ఆపాలి.
-నువ్వేం అంటున్నావు? -వాళ్ల వైపున నా మిత్రురాలు ఉంది.
వాళ్ళ దగ్గరికి వెళ్లి, ఇప్పుడు మహారాణిని గద్దె దించేశారని నేను చెప్పగలిగితే...
-హనీవా, వాళ్లు నిన్ను చంపేస్తారు. -నువ్వు నన్ను నమ్మాలి.
నాన్నా.
తనని వెళ్లనివ్వు.
ఏంటి?
మనకి మరో దారి లేదు, బాబూ.
తనని ప్రయత్నించనివ్వు.
-నువ్వు ఇక్కడికి వచ్చి ఉండకూడదు. -ఇక్కడికి ఎవరూ వచ్చి ఉండకూడదు.
మీరు శాంతి సమావేశంలో చేసింది...
మీ వాళ్ల మీద దాడి చేయించింది కేన్ మహారాణి.
తన పవిత్ర యుద్ధం కోసం తను ఏమైనా చేస్తుంది. ఆ పని మాది కాదని మీకు తెలియాలి.
రెన్, నీతో తలపడటం కన్నా చావడం మేలు అనుకొనేదాన్ని నేను. నువ్వు అది నమ్మాలి.
నేను నిన్ను నమ్ముతున్నాను.
ఆ మహారాణికి ఇప్పుడు అధికారం లేదు.
మేము అక్కడికి చేరుకొన్న వెంటనే మా అమ్మ సింహాసనాన్ని హస్తగతం చేసుకుంది.
ఇప్పుడు మహారాణి మాగ్రానా?
అవును, ఆమెకి ఈ యుద్ధం ఇష్టం లేదు.
నువ్వు ఇడోకి నచ్చజెప్పగలవు కదా.
లేదు, ఇప్పుడు ఆయన నా మాట వినడు.
కనీసం నువ్వు ప్రయత్నమైనా చేయాలి.
మనం దీన్ని ఈ క్షణమే ఆపకపోతే, ఒక అబద్ధం కారణంగా, వందలాది మంది
పయాన్లు, త్రివాంటియన్లు చనిపోతారు.
ఇప్పటికే ఆలస్యమైపోయింది. నువ్వు వెనక్కి వెళ్లిపోవాలి.
ఏంటి?
-రెన్. -ధనుర్దారులారా!
వెళ్లిపో.
బాణాలు ఎక్కు పెట్టండి!
వదలండి!
ఉపశీర్షికలను అనువదించినది: అలేఖ్య